Muhamed Mehmedbašić

Muhamed Mehmedbašić (1887 Stolac, Bosnia ja Hertsegovina – 29. toukokuuta 1943 Sarajevo, Itsenäinen Kroatian valtio) oli bosnialainen serbinationalisti. Hän oli mukana toteuttamassa Itävallan arkkiherttua Frans Ferdinandin salamurhahanketta kesäkuussa 1914.

Elämä 

Mehmedbašić oli ammatiltaan puuseppä ja kotoisin arvostetusta mutta köyhästä bosniakkiperheestä. Vuonna 1914 hän liittyi Nuori Bosnia -järjestöön, ja lyhyen jäsenyyden jälkeen hänet käskettiin kenraali Oskar Potiorekin salamurhayrityksen toimeenpanijaksi. Tämä salamurha kuitenkin epäonnistui. Pian sen jälkeen Danilo Ilić värväsi hänet murhaamaan arkkiherttua Frans Ferdinandin. Mehmedbašić oli ensimmäinen kuudesta salamurhaajasta, jotka asettuivat Ferdinandin reitille kaupungintaloa kohti. Mehmedbašić alkoi kuitenkin tuntea stressiä ja päästi auton menemään ohitseen. Hän myöhemmin kertoi, että poliisi seisoi hänen takanaan, ja hän pelkäsi joutuvansa pidätetyksi ennen kuin ehtisi heittää pommin. Mehmedbašić ehti paeta Montenegroon ennen kuin hänet saatiin kiinni. 

Hänet pidätettiin Montenegrossa 12. heinäkuuta, mutta hän pakeni Nikšićin vankilasta. Ensimmäisen maailmansodan jälkeen Mehmedbašić palasi Sarajevoon ja sai vuonna 1919 armahduksen roolistaan salamurhassa. Muhamed Mehmedbašić kuoli Sarajevossa toisen maailmansodan aikana.

Katso myös 
 Nedeljko Čabrinović
 Gavrilo Princip

Lähteet

Aiheesta muualla 

Henkirikoksia yrittäneet
Bosniahertsegovinalaiset henkilöt
Vuonna 1887 syntyneet
Vuonna 1943 kuolleet